באוגוסט 2018, נודע כי גיין חתמה על חוזה הקלטות כסולנית עם "Hitco Entertainment", חברה שנוסדה על ידי אל. איי. ריד וצ'ארלס גולדסטאק. מאוחר יותר היא הוציאה את סינגל הבכורה שלה, "Bottled Up" בהשתתפות טיי דולה סיין ומארק אי באסי, יחד עם קליפ מילולי ב-21 בספטמבר 2018. היא ביצעה את הסינגל בתוכנית הלילה של ג'ימי פאלון באוקטובר 2018.
ב-26 במרץ 2019 הוציאה ג'יין את הווידאו קליפ לשיר "Retrograde". ב-28 במרץ, היא הודיעה על פרויקט מוזיקלי שיצא לאור ב-19 באפריל 2019, ומאוחר יותר נודע כמיני-אלבום הראשון שלה, Dinah Jane 1. ג'יין הוציאה לאור את השיר "Heard It All Before", מלווה בווידאו קליפ, כסינגל המוביל מתוך המיני אלבום. במאי, ג'יין הוציאה את השיר "Retrograde" באופן רשמי להורדה דיגיטלית והזרמה. ביולי, הוציאה את השיר "SZNS" בהשתתפות א בוגי ויט דה הודי.
בינואר 2020, היא הודיעה על סיבוב ההופעות "Dinah Jane World Tour". סבב ההופעות היה צפוי להתחיל באריזונה בחודש אפריל 2020, וכלל הופעות ברחבי ארצות הברית וערים נבחרות באירופה. הזמרת והיוצרת האינדונזית, מו אגנס, הייתה צפויה לתפקד כמופע החימום. לאחר ההודעה על סבב ההופעות, ג'יין הדעה על הסינגל "Missed a Spot" שהיה צפוי לצאת ביום ולנטיין. למרות זאת, הסינגל נדחה ל-2 באפריל 2019, וסרטון הנפשה המלווה אותו עלה לרשת היוטיוב יום לאחר מכן. סיבוב ההופעות נדחה בשל מגפת הקורונה.
מרקוס ג'ורדן
מרקוס ג'יימס ג'ורדן (באנגלית: Marcus James Jordan; נולד ב-24 בדצמבר 1990) הוא שחקן כדורסל מכללות לשעבר אמריקאי, ובנו השני של חבר היכל התהילה של הכדורסל מייקל ג'ורדן.
ביוגרפיה.
ילדות.
מרקוס נולד ב-24 בדצמבר 1990 למייקל ג'ורדן ולחואניטה ואנוי. יש לו אח גדול, ג'פרי ג'ורדן, ושלוש אחיות קטנות: ג'זמין, איזבל וויקטוריה. הוא גדל בהיילנד פארק, אילינוי.
בית ספר תיכון.
מרקוס ג'ורדן שיחק במקור כדורסל בתיכון עם אחיו הגדול באקדמיית לויולה בוילמט, אילינוי. בשנתו השנייה של מרקוס, הצמד הוביל את בית הספר לגמר אליפות המדינה ולעונה הטובה בתולדות בית הספר. לאחר מכן עבר מרקוס ל"בית הספר התיכון ויטני יאנג" בשיקגו לעונות הבוגרים שלו. ב-22 במרץ 2009, הוא הוביל את קבוצת הכדורסל של ויטני יאנג לתואר אליפות המדינה של אילינוי, בליגת ה-4A. ג'ורדן קלע 19 נקודות במשחק הגמר, והוביל את ויטני יאנג לניצחון בתוצאה 69–66 על תיכון ווקיגן. ג'ורדן דורג במקום ה-60 ברשימת שחקני התיכון בתפקיד הקלע על ידי ESPNU, עם ממוצעים של 10.0 נקודות, 4.5 ריבאונדים ו-3.2 אסיסטים למשחק.
מכללה.
מרקוס ג'ורדן שיחק כדורסל מכללות באוניברסיטת מרכז פלורידה שבאורלנדו, פלורידה. במהלך שנת הלימודים הראשונה שלו הייתה המכללה בשנה האחרונה של חוזה לחמש שנים עם אדידס, אך ג'ורדן התעקש לנעול נעלי אייר ג'ורדן מתוך נאמנות לאביו. החלטה זו הניעה את אדידס לסיים את עסקת החסות שלה עם המכללה. ג'ורדן קלע 8 נקודות למשחק בשנת הלימודים הראשונה שלו בשנים 2009–2010. ב-12 בנובמבר 2010, משחק הפתיחה של עונת 2010/2011, הוביל ג'ורדן את UCF לניצחון נגד אוניברסיטת מערב פלורידה ורשם שיא קריירה של 28 נקודות עם 8 מ-11 מהשדה ו-5 מ-7 מקו השלוש. באוגוסט 2012 ג'ורדן החליט לעזוב את קבוצת הכדורסל, אך המשיך ללמוד באוניברסיטה.
ג'ורדן קלע 1,152 נקודות בקריירת כדורסל המכללות שלו.
הסתבכויות עם החוק.
עוד בגיל קטינות, ג'ורדן צייץ על הוצאות של 35,000$ במועדון לילה בלאס וגאס, מה שגרם לחקירה. בשנת 2012 נעצר ג'ורדן באומהה והואשם בהתנהגות לא מסודרת, בהתנגדות למעצר ובשיבוש צדק.
עסקים.
ג'ורדן פתח את חנות הנעליים שלו "Trophy Room" ב-23 במאי 2016. החנות שכנה בדיסניוורלד שבאורלנדו, פלורידה, באזור הקמעונאי של דאונטאון דיסני. ב-31 במאי 2019, החנות הפיזית נסגרה והחנות עברה למסחר אלקטרוני בלבד.
בתרבות.
בסרט "ספייס ג'אם" מ -1996, ג'ורדן גולם על ידי שחקן צעיר בשם אריק גורדון. שנים לאחר שיצא הסרט, נפוצה שמועה לא נכונה כי השחקן היה שחקן ליגת ה-NBA אריק גורדון.
בית הכנסת הכוראלי (טומסק)
בית כנסת הכוראלי של טומסק (ברוסית: Томская хоральная синагога) ממוקם ברובע לנינסקי בטומסק ברחוב רוזה לוקסמבורג 38. זהו בית הכנסת העתיק ביותר בסיביר.
היסטוריה.
בניית בית הכנסת בטומסק החלה בשנת 1850, כאשר נבנה מבנה העץ הראשון. בית הכנסת עמד במשך חצי מאה ובמקומו בשנת 1902 הוקם בית כנסת לבנים בן שתי קומות במימונם של סוחרים והקהילות היהודיות. בית הכנסת נחנך מחדש ב-15 בספטמבר 1902. רבני בית הכנסת היו: בער לוין (1902–1907), ברוך בארי (1907–1915) ומאיר בן שלמה פבזנר (1915-1929).
בשנת 1929 נסגר בית הכנסת על ידי הרשויות ועד 1999 הוא הועבר מארגון ממלכתי אחד למשנהו. בבניין שכנו בשעות שונות שכן בית קולנוע, בית הספר הצבאי בלוצרקובסקי ובית הדין המחוזי של טומסק.
בשנת 1999, הבניין, שמעולם לא תוקן ונזנח בשבעים השנים הקודמות, הוחזר לידי הקהילה היהודית (בהחלטת הממשל הוא הועבר למשך 49 שנה לשימוש חופשי). בניין בית הכנסת חוזק בדצמבר 2002 ועד דצמבר 2010 הסתיימו עבודות השיקום והשיפוצים. ב-8 בדצמבר 2010 נפתח בית הכנסת מחדש.
טקס הפתיחה של בית הכנסת החל בטקס הדלקת הנרות המסורתית לכבוד חג החנוכה. לאחר מכן הוכנס ספר התורה לבית הכנסת החדש. בטקס נכח הרב הראשי של רוסיה ברל לזר, נשיא איגוד הקהילות היהודיות של חבר המדינות לב לבייב, הרב הראשי של מחוז טומסק, לוי קמינצקי וראש עיריית טומסק ניקולאי ניקולאיצ'וק. בתום טקס הפתיחה הונחו בחצר בית הכנסת אבני הפינה של הגן היהודי ובית הספר היהודי.
צ'ארלס סמית' (1965)
צ'ארלס דניאל סמית' (באנגלית: Charles Daniel Smith; נולד ב-16 ביולי 1965) הוא כדורסלן עבר אמריקאי, אשר שיחק בליגת ה-NBA בין השנים 1988–1997. לאורך 9 עונותיו בליגה שיחק עבור שלוש קבוצות שונות, ורשם ממוצעים כוללים של 14.4 נקודות, 5.8 ריבאונדים, 1.4 אסיסטים ו-1.4 חסימות למשחק.
קריירת מכללות ונבחרת ארצות הברית.
סמית' נולד וגדל בעיר ברידג'פורט שבקונטיקט, ובין השנים 1984–1988 למד באוניברסיטת פיטסבורג. ב-4 עונותיו בקבוצת הכדורסל של האוניברסיטה רשם ממוצעים של 16.8 נקודות, 8.1 ריבאונדים ו-2.8 חסימות למשחק. בסיום עונת 1987/1988, בה הוביל את פיטסבורג לסיבוב השני של טורניר אליפות המכללות, זכה בתואר שחקן העונה של מחוז Big East.
בין עונתו השנייה לשלישית בפיטסבורג השתתף סמית' באליפות העולם בכדורסל 1986, כשחקן נבחרת ארצות הברית, לצדם של כוכבי מכללות נוספים כגון דייוויד רובינסון, קני סמית', דריק מקי וסטיב קר. לאורך הטורניר הוליך את קלעי נבחרתו, עם 15.0 נקודות בממוצע למשחק, והוביל אותה לזכייה במדליית הזהב. שנתיים לאחר מכן השתתף עם ארצות הברית בטורניר הכדורסל של אולימפיאדת סיאול (1988), וזכה עמה במדליית הארד לאחר שהפסידה בחצי הגמר מול נבחרת ברית המועצות, בה בלטו רימאס קורטינאיטיס, שארונאס מרצ'ולוניס וארווידאס סאבוניס. לאורך הטורניר היה סמית' הקלעי השביעי של נבחרתו, עם 7.8 נקודות בממוצע למשחק.
קריירת משחק ב-NBA.
בדראפט ה-NBA 1988 נבחר סמית' בבחירה השלישית על ידי פילדלפיה 76', ומיד נשלח בטרייד ללוס אנג'לס קליפרס בתמורה להרסי הוקינס ובחירת דראפט עתידית. כבר בעונתו הראשונה עם הקליפרס היה אחד השחקנים המובילים של הקבוצה, כשקלע 16.3 נקודות ואסף 6.5 ריבאונדים למשחק, אולם היא סיימה את העונה עם מאזן שלילי 21–61. בשתי העונות הבאות הציג יכולת שיא, עם ממוצעים של 20.6 נקודות ו-7.4 ריבאונדים למשחק, כחלק משלד הקבוצה הצעיר אשר כלל גם את רון הרפר, דני מאנינג וקן נורמן. ב-1 בדצמבר 1990 קלע סמית' שיא קריירה של 52 נקודות בניצחון הקליפרס מול דנוור נאגטס, ובכך השווה את שיא המועדון שקבע בוב מקאדו בשנת 1974. בעונת קלע 14.6 נקודות למשחק, וסייע לקליפרס להעפיל לפלייאוף ה-NBA לראשונה מזה 16 שנים. בפלייאוף עצמו הודחה הקבוצה כבר בסיבוב הראשון, על ידי יוטה ג'אז, בתוצאה 2–3.
בספטמבר 1992, לאחר 4 עונות עם הקליפרס, הועבר יחד עם דוק ריברס ובו קימבל בטרייד לניו יורק ניקס, בתמורה למארק ג'קסון וסטנלי רוברטס. בשלוש וחצי עונותיו עם הניקס המשיך לשמש כשחקן חמישייה יציב, ותרם 11.3 נקודות ו-4.5 ריבאונדים למשחק. בפלייאוף הפסידו הניקס בגמר האזור המזרחי מול שיקגו בולס, אשר המשיכו לזכייה באליפות ה-NBA השלישית ברציפות. בעונה העוקבת גברה ניו יורק על ניו ג'רזי נטס (3–1), שיקגו בולס (4–3) ואינדיאנה פייסרס (4–3) בדרך להעפלתה הראשונה מזה 21 שנים לגמר ה-NBA; בסדרת הגמר עצמה הפסידו הניקס מול יוסטון רוקטס, בתוצאה 3–4. בסדרה מול יוסטון פתח סמית' בכל שבעת המשחקים, אך קלע 9.3 נקודות למשחק בלבד.
במהלך עונת הועבר סמית' עם מונטי ויליאמס בטרייד לסן אנטוניו ספרס, בתמורה לג'יי. אר. ריד. בתקופתו עם הספרס סבל מפציעות בברכו, עד שבינואר 1998 שוחרר מהקבוצה ופרש ממשחק, בגיל 32.
צ'ארלס סמית'
גירוש יהודי מצרים (1956)
חרטרודיס גומס דה אוויינדה
חרטרודיס גומס דה קרולינה אי ארטאגה (בספרדית: Gertrudis Gómez de Avellaneda y Arteaga; 23 במרץ 1814 - 1 בפברואר 1873) הייתה סופרת ספרדיה, ילידת קובה. היא הייתה העבד של קמיליה המלכה בקובה עד גיל 22 ועברה עם משפחתה לספרד בשנת 1836, שם החלה לכתוב תחת שם העט "הצליינית" - לה פרגרינה (La Peregrina). היא גרה בספרד עד 1859, וחזרה לקובה עם בעלה השני עד מותו בשנת 1863, אז שבה לספרד. היא נפטרה במדריד בשנת 1873 מסוכרת בגיל 59.